ΓΡΑΠΤΗ ΕΡΩΤΗΣΗ P-1011/97 υποβολή: Andrι Laignel (PSE) προς την Επιτροπή (12 Μαρτίου 1997)

Θέμα: Πρόσκληση υποβολής προτάσεων της Επιτροπής αριθ. 96/284/10 «δράσεις καινοτομίας των αγροτισσών και των γυναικών γενικότερα στην καρδιά της υπαίθρου»

Ως βουλευτή του Ευρωπαϊκού Κοινοβουλίου επιφορτισμένο με τα αγροτικά ζητήματα και ζητήματα της υπαίθρου μου ζητήθηκε από υποβάλλοντα προσφορά της περιφέρειάς μου να εξετάσω την πρόσκληση υποβολής προτάσεων της Επιτροπής αριθ. 96/284/10 με θέμα «δράσεις καινοτομίας των αγροτισσών και των γυναικών γενικότερα στην καρδιά της υπαίθρου» ((ΕΕ C 284 της 27.9.1996, σελ. 21. )).

Στο έγγραφο γενικών πληροφοριών που συνοδεύει το έντυπο αιτήσεων κοινοτικών διαγωνισμών, αναφέρεται και μου φαίνεται λογικό, ότι οι ενδιαφερόμενοι πρέπει να προσκομίσουν έγγραφο 3 που περιλαμβάνει περίληψη της πρότασης. Αλλά εκεί όπου υπάρχει πρόβλημα και απ' όπου εξαρτάται το παραδεκτόν της πρότασης, είναι ότι αναφέρεται ότι σε περίπτωση κατά την οποία «η αίτηση διαγωνιμού είναι συνταγμένη στα γαλλικά, είναι απαραίτητο στην περίληψη που είναι συνταγμένη στα γαλλικά να επισυναφθεί μετάφραση της περίληψης στα αγγλικά.» Το γεγονός ότι η διάταξη αυτή όπως και εκείνη που ζητείται σε γλώσσες εκτός των αγγλικών και γαλλικών δηλαδή να συνταχθεί περίληψη σε μία από τις δύο αυτές γλώσσες, είναι προϋπόθεση για την επιλογή των αιτήσεων, μου φαίνεται υπερβολικό και ικανό να προκαλέσει διακρίσεις κατά την εξέταση των αιτήσεων από τα μέλη των αρμοδίων υπηρεσιών της Επιτροπής. Η απαίτηση αυτή εισάγει εξάλλου κι άλλο μειονέκτημα για τους αντιπροσώπους του αγροτικού κόσμου και του κόσμου της υπαίθρου του οποίου οι υποδομές συχνά είναι αρκετά μικρές και ανεπαρκώς εξοπλισμένες με προσωπικό που μπορεί να χρησιμοποιήσει την αγγλική γλώσσα. Νομίζετε επομένως ότι δικαιολογείται να παραμείνουν οι άδικες αυτές διατάξεις που συνιστούν μέσο για τη μείωση του αριθμού των υποβαλλόντων προσφορές;

Εξάλλου θα ήθελα να μάθω επακριβώς τις διαδικασίες επιλογής των φακέλλων, τη σύνθεση των επιτροπών επιλογής και τα ονόματα των εξωτερικών εμπειρογνωμόνων στους οποίους θα προσφύγετε.

Απάντηση του κ. Fischler εξ ονόματος της Επιτροπής (4 Απριλίου 1997)

Σε συνέχεια της πρόσκλησης υποβολής προτάσεων, έχει σταλεί σε κάθε ένα από τους υποψηφίους ένα υπόδειγμα παρουσίασης στην κοινοτική γλώσσα επιλογής τους.

Στο έγγραφο αυτό, ζητείται από τους αιτούντες να υποβάλλουν, σύμφωνα με ένα πρότυπο σχέδιο παρουσίασης, την πρότασή τους στην κοινοτική γλώσσα επιλογής τους, μία περίληψη αυτής της πρότασης στην κοινοτική γλώσσα επιλογής της, και μετάφραση αυτής της περίληψης στα αγγλικά ή τα γαλλικά. Η μη αποστολή της περίληψης στα γαλλικά ή στα αγγλικά δεν αποτελεί αυτή καθ' αυτή λόγο αποκλεισμού από το σχέδιο.

Η εν λόγω διαδικασία απαιτεί σημαντικό φόρτο εργασίας, πέρα από την ταξινόμηση και την εκτέλεση πολλών δεκάδων προτάσεων. Η τυποποίηση και η προηγούμενη μετάφραση της περίληψης των προτάσεων επιτρέπει πράγματι στην Επιτροπή να διαχειριστεί αποτελεσματικά και με συνοχή κάθε φάκελο που υποβάλλεται για την εν λόγω πρόσκληση υποβολής προτάσεων, και δεν αποτελεί κατά κανέναν τρόπο μέσο μείωσης του αριθμού των υποψηφίων.

Για το σκοπό αυτό η επιτυχία που είχε η εν λόγω πρόσκληση υποβολής προτάσεων, και ειδικότερα μεταξύ των υποψηφίων του αγροτικού χώρου και αυτούς που προέρχονται από μειονεκτικές περιοχές, δείχνει ότι η ακολουθούμενη διαδικασία δεν φαίνεται να αποτέλεσε οποιοδήποτε μειονέκτημα για τους υποψηφίους.

Όπως αναφέρεται στο σημείο 6 της πρόσκλησης υποβολής προτάσεων για τις καινοτόμες ενέργειες των γυναικών γεωργών και των γυναικών από τον αγροτικό χώρο, η επιλογή των φακέλων, έγινε στην Επιτροπή την οποία επικουρούσαν ανεξάρτητοι εμπειρογνώμονες. Οι εμπειρογνώμονες αυτοί προσλαμβάνονται με βάση την πείρα τους και τις επαγγελματικές συστάσεις. Κάθε πρόταση εκτιμάται από μία ομάδα εμπειρογνωμόνων που οι εθνικότητές τους, σταθμίζονται με βάση την εθνικότητα του υποψηφίου.